begrænser du dig? om overbevisninger
overbevisninger
-  de kan støtte; eller begrænse
-------------------------------------------------


 
### overbevisninger er ubevidste tanker


og det er dine ubevidste tanker. de er en del af din måde at se verden på, tænke om dig selv på - og tænke om det du oplever, på…

nogen overbevisninger er positive – de får dig til at se optimistisk på en situation. nogen er negative – de for dig til at se negativt på en situation.
når vi taler om ’overbevisninger’ så kalder vi dem hhv. støttende og begrænsende.
* de ’støttende’ - de der får os til at ”tro på det” - støtter os - de er fine; *dyrk dem!*
* de ’begrænsende’ – de holder os nede; dem kan det være sundt at få kigget på.man kan identificere en begrænsende overbevisning, når man fx ryger ind i den samme mur - igen og igen. her er det ofte ens - *ubevidste* - overbevisninger, der spænder ben


 
#### prøv at se på ordet *over-bevis*(-ning).


man kunne kalde overbevisninger for: en ”indbildt sandhed”. hvis man ikke er bevidst om at de er der, så betragter hjernen det som ’facts!’ – og hvorfor så bruge flere kræfter eller nysgerrighed på dét. som så mange andre forandringer, så er første skridt er at blive bevidst om dem…

 
#### skriv 5 begrænsende overbevisninger du har


* det kan være noget du ved, eller har en mistanke om
* det kan være noget du gerne ville - men ligesom ikke kan komme igang med
* det kan være noget du gerne vil holde op med - men ikke kan lykkes med
du skal bruge dem lidt senere


 

 
### tanker er hypoteser


for at kunne ændre sine overbevisninger til noget mere positivt, er det vigtigt at forstå, at tanker kun er hypoteser.
en tankerække er ikke nødvendigvis sand og er sjældent virkeligheden. tanker kan  forkastes, bekræftes eller nuanceres. fordi overbevisninger er ubevidste – så tror vi, at vores tanker er selve virkeligheden. så reagerer vores følelser og krop på tanken. og du vil reagere, som var de virkelige.

fx
hvis du skal fremlægge foran dine kollegaer eller medkursister – og du ikke er vil med det; og tænker ”jeg gør mig selv til grin” > så reagerer kroppen *med panik.* du vil føle angst, den føre til hjertebanken og koldsved. dine tanker går i negativt selvsving > panikken breder sig > og du løber ud ad døren …

 
#### husk!


uanset hvor meget den begrænsende overbevisning irriterer dig; *er den der af en årsag!* engang var den nødvendig for at beskytte dig (også selv om du ikke kan huske mod hvad)…
desværre har begrænsende overbevisninger det med, at ”flytte ind” og blive siddende - længe efter de har opfyldt deres formål.

spørg dig selv: - *hvad beskytter den mig imod?*

 

fx min egen: - ”jeg kan aldrig komme til at løbe 5 km igen!”

på det bevidste plan: den beskytter mod fx: ’smerte’ (brækket ben for 20 år sigen). men; den beskytter også mod ’at skulle tage sig sammen og begynde at træne til det’ og for at kunne det: ’ændre livsstil’ og for det: ’bruge tid på det’… på det ubevidste plan: den beskytter mit selvsyn og min selvrespekt; for hvem har lyst til at opfatte sig selv som doven eller dum??? prisen er desværre; at jeg tænker ringere om mig selv - og hvad jeg kan – og at det kan smitte ud på andre områder.

når man er blevet bevidst om en begrænsende overbevisning; så kan man se på den og fortage et aktivt til- eller fravalg. jeg er ikke længere offer. jeg kunne hvis jeg virkeligt ville
- for "gade vide om der ikke, i løbet af verdenshistorien var én, der havde brækket benet - og som var kommet til at løbe igen?... jo; så nu er det et fravalg - og det kunne jeg jo bare lave om på...

 

 
### dig


nu er det din tur: tag de begrænsende overbevisninger, du skrev op og kig på hvad de mon ”beskytter dig mod” og hvad de ”dækker over”...
* hvis man har en overbevisning – så er man overbevist om, at den er sand…
derfor vil hjernen automatisk bemærke tegn på at den *er* rigtig; og ignorerer tegn, der kunne tyde på det modsatte. man bliver så at sige ”holdt fast” i sin overbevisning…
* hvis det er umuligt at få ned på papir = ikke vil frem i bevidstheden, så er du meget velkommen til at kontakte mig for en uforpligtende samtale om, om du har behov for hjælp til at få opløst den indre – oftest misforstået - modstand mod at leve livet.


 

hvis du vil have ryddet op i de” indre fordomme”, så kan du lave denne lille, men effektive øvelse.

 
Øvelse:
-------


**skriv *3 positive overbevisninger* ned**

fx
- jeg er hurtig til at lære nyt

- jeg er en god ven/veninde

- jeg følger altid op på ting

bestem dig for at bringe dem i spil – hver dag!
på den måde styrker du dem – men "føder" også mange flere; nye bevidst støttende overbevisninger. du starter simpelthen en positiv spiral.

 

**skriv nu *3 begrænsende / negative overbevisninger* ned:**

fx
- jeg kommer aldrig til at løbe 5 km

- jeg forstår ikke matematik

- jeg er ikke go’ nok

nu har du hevet dem ”ud i lyset”.
overvej om de, hver især, gør noget godt for dig. hvis ikke; så gør op med dem. tag fat på dem én ad gangen, og vurder:

- *hvad gør denne begrænsende overbevisning for mig?*
- *er den beskyttelse stadig relevant?* – så ok
- er den det ikke; så beslut dig for at sige ”stop” til tanken, når den kommer (du vil blive overrasket - men hjernen lytter faktisk...)

 

 
### overbevisninger dannes i det ubevidste


hvis du vil vide hvordan overbevisninger spiller ind i vores selvopfattelse, kan man se på den model fra den kognitive psykologi: den psykosociale model.
* #### arv & miljø


vi er en sammensmeltning af arv og miljø. arv er vores gener… miljø er vores opvækst – forældres forældreevne, kultur, skolegang, venner, succeser og nederlag mm.
* tilsammen danner ’arv’ og ’miljø’ vores ”model af verden” (i modellen kaldes det ’skemata’). modellen af verden kan du læse mere om i blogindlægget ’dit kort over verdenen¨- metoden til at forstå andre’.
vores model af verden er individuel - *ingen* har præcis den samme…ex: måske har du, som jeg, oplevet; at når man hører to søskende snakke, skulle man ikke tro at de var vokset op i samme familie?
netop fordi vi hver især danner vores egen ’model af verdenen’ kan opfattelsen af barndommen være meget forskellig.det er også derfor, at andres tanker, følelser og adfærd, kan være så svære at forstå…
* #### skemata  >  leveragler


neden under skemata - vores individuelle model af verdenen;  - som filtrerer alt vi oplever (bevidst som ubevidst) der ligger vores ’leveregler’.vores leveregler, er v*ores ’overbevisninger’, vores konstateringer, vaner* og *erfaringer.*


 

nu har du hele mønstret for, hvordan du ubevidst og automatisk; reagere i fx en kritisk situation.
* #### automat tanke


situationen indtræffer. straks kommer dine automattanker – overbevisninger ind:- *er den positiv* (en støttende overbevisning), vil det skabe en glad følelse, som giver glæde i kroppen og du vil se positivt på dine handlemuligheder.

- *er den negativ* (en begrænsende overbevisning); vil dine tanker skabe en negativ følelse, som igen får din krop til at reagere med én af ”de 3 f’er”: fight / flight / freeze – altså; ”kæmp, flygt eller stivn / stå helt stille! det gælder dit liv!”


![overbevisninger](https://www.tville.dk/wp-content/uploads/2020/04/blog-ill-begrænser-du-dig-om-overbevisninger-nyhedsbrev-3.docx.jpg)

 
### slip dine begrænsninger


vores overbevisninger er, som du kan se, nogle kraftfulde mønstre.

jeg håber, at du via mit skriv er blevet mere bevidst om, hvordan du kan håndtere dine overbevisninger. skal der ryddes mere op, end du lige selv vil binde an med; så er du velkommen til at kontakte mig

 

 

 

 

 